KOMISSION ASETUS (ETY) N:o 2067/93, annettu 28 päivänä heinäkuuta 1993, viinialan tuotteiden Kanariansaarille toimittamisen erityisjärjestelmän soveltamista koskevista yksityiskohtaisista säännöistä annetun komission asetuksen (ETY) N:o 2253/92 muuttamisesta



Virallinen lehti nro L 187 , 29/07/1993 s. 0034 - 0036

Suomenk. erityispainos Alue 3 Nide 51 s. 0081

Ruotsink. erityispainos Alue 3 Nide 51 s. 0081



KOMISSION ASETUS (ETY) N:o 2067/93, annettu 28 päivänä heinäkuuta 1993, viinialan tuotteiden Kanariansaarille toimittamisen erityisjärjestelmän soveltamista koskevista yksityiskohtaisista säännöistä annetun komission asetuksen (ETY) N:o 2253/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjä maataloustuotteita Kanariansaarten osalta koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on muutettuna komission asetuksella (ETY) N:o 3714/92(2), ja erityisesti sen 3 artiklan 4 kohdan ja 7 artiklan toisen alakohdan, sekä katsoo, että tuotemäärät, joihin sovelletaan erityistä toimitusjärjestelmää, määritetään jaksoittaisesti laadituissa ja markkinoiden keskeisten tarpeiden perusteella mukautettavissa olevissa ennakkotilastoissa ottaen huomioon paikallisen tuotannon ja perinteiset kaupan kanavat; määriä, hintaa ja laatua koskevien tarpeiden tyydyttämiseksi ja yhteisön toimitusten osuuden säilyttämiseksi muusta yhteisöstä peräisin oleville tuotteille myönnetty tuki määritetään kuluttajalle kolmansista maista peräisin olevien tuotteiden tuontimaksuista vapauttamista vastaavin edellytyksin, viinialan tuotteiden Kanariansaarille toimittamisen erityisjärjestelmän soveltamista koskevista yksityiskohtaisista säännöistä 31 päivänä heinäkuuta 1992 annetussa komission asetuksessa (ETY) N:o 2253/92(3) määritetään viinimäärät, joita voi koskea asetuksen (ETY) N:o 1601/92 I osastossa käyttöön otettu erityinen toimitusjärjestelmä, ja vahvistetaan yhteisön tuet edellä mainitun asetuksen 3 artiklan soveltamiseksi; olisi määritettävä viinimäärät, joita järjestelmä voi koskea viinivuonna 1993/1994 ja vahvistettava tuen määrä; hallinnollisista syistä olisi kuitenkin aikaistettava soveltamispäivämäärää, saadun kokemuksen huomioon ottaen on asianmukaista pienentää tuontitodistuksia ja tukitodistusta koskevan takuun määrää, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2253/92 seuraavasti: 1) Korvataan 2 artiklan 1 kohta seuraavasti: "1 Asetuksen (ETY) N:o 1601/92 3 artiklan 2 kohtaa sovellettaessa tuet vahvistetaan siten, että säilytetään yhteisön toimitusten osuus ottaen huomioon perinteiset kaupan kanavat." 2) Edellä olevan 5 artiklan 1 kohdan b alakohdan määrä 2 ecua korvataan määrällä 1 ecu. 3) Korvataan liitteet I ja II tämän asetuksen liitteellä. 2 artikla Tämä asetus tulee voimaan 2 päivänä elokuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä heinäkuuta 1993. Komission puolesta René STEICHEN Komission jäsen (1) EYVL N:o L 173, 27.6.1992, s. 13 (2) EYVL N:o L 378, 23.12.1992, s. 23 (3) EYVL N:o L 219, 4.8.1992, s. 30 LIITE "LIITE I >TAULUKON PAIKKA> LIITE II>TAULUKON PAIKKA>